Oppiwater Kunstefees toer vanaf JHB - Premier Classe Trein, Bus & Vlieg - 2018 - JB Train Tours
— Main Menu —Home About Us Tours	- 2018 Tours - 2019 Tours - Calendar Gallery General Contact
Oppiwater Kunstefees toer vanaf JHB – Premier Classe Trein, Bus & Vlieg – 2018
Reis vanaf JHB na DBN per trein, oornag een nag in hotel DBN, busvervoer na hawe, vlieg terug vanaf DBN na JHB
Duration: 13 Apr 2018 - 20 Apr 2018
Location: DBN vanaf JHB
Price: Completed :
JB Train Tours nooi u uit om saam met ons na die 5de Oppiwater Kunstefees bootvaart per trein, bus en vliegtuig te reis. ‘n 3-in-1 Toerpakket. Dit is vanjaar die derde jaar dat hierdie toerpakket aangebied word en dit het reeds gou baie gewild geword. Dis ‘n maklike, lekker en bekostigbare manier om veilig na Durban en terug te reis.
Hierdie toerpakket sluit aan by Lefra Produksies se Oppiwater Kunstefees wat vanaf 15 tot 20 April 2018 op die luukse Sinfonia boot aangebied word en vanuit Durban se hawe na Maputo, Portugese Eilande, Pomene en terug vertrek. Hierdie toerpakket sluit NIE die bootvaart in nie. Klik op www.oppiwater.co.za om meer oor die bootvaart & kunstefees te lees.
Ons reis oornag met die sakpas Trans Natal Toeristeklas trein of die ‘Upmarket’ Premier Classe trein vanaf Johannesburg na Durban, oornag een nag in ‘n 4-stêr hotel in die Vakansiestad en neem u dan na Durban se hawe om by die bootvaart aan te sluit. Na afloop van die vaart word u weer by die hawe opgelaai en per bus na Durban se lughawe geneem vir die terugvlug na Jo’burg EN ons doen dit teen ‘n baie bekostigbare prys.
Neem asb. kennis dat die Toeristeklastrein en die Premier Classe trein saam een treinstel vorm en saam vanaf Johannesburg na Durban reis. Die Premier Classe stel het slaapplek vir slegs 12 mense.
Omdat daar deesdae minder oornagtreine in Suid Afrika ry is die plekke beskikbaar per toer baie beperk. So bespreek eerder NOU.
Dit is ‘n ideale geleentheid vir gesinne & vriende om weer veilig saam trein te ry en op ‘n baie bekostigbare en lekker wyse na Durban te reis. Kuier soos in die ‘ou’ dae.
Die roete wat ons met die trein volg neem ons vanaf Johannesburg oor Germiston, Heidelberg, Standerton, Newcastle, Ladysmith en Pietermaritzburg na Durban! (Die trein vertrek nie meer uit Pretoria nie, maar die Gautrein na Johannesburg-stasie wel!) Sien die vertrektye hieronder.
Hierdie toerpakket is sodanig saamgestel dat u net moet opklim, saamry en vergeet van logistieke uitdagings. Kom reis saam.
Toerdatums en -nommers
2-Bed Kompartement & 2-Bed Kamer in hotel
Prys per Volwassene
Aantal Persone per Kompartement
1-Bed Koepee & 2-Bed Kamer in hotel
Aantal Persone per Koepee
Kinders: (2 – 9 Jaar) wat ‘n kompartement & kamer met 2 volwassenes deel kry ‘n R200 pp korting. Kinders jonger as 1 jaar, wat ‘n bed & vliegtuigsitplek met die ouer deel, kan gratis saamry.
Deposito: U betaal ‘n nie-terugbetaalbare deposito van R2000 per persoon wanneer u die plek bespreek. Die balans is betaalbaar ses weke (2 Maart 2018) voor vertrekdatum. Indien dit nie betaal word nie word u plek outomaties gekanselleer. U kan nou betaal met SnapScan (sien SnapScan blad)
Ingesluit in prys: Toeristeklas of Premier Classe treinrit vanaf Johannesburg na Durban, een nag akkommodasie & beddegoed op trein, een nag akkommodasie in hotel, taxi of busvervoer tussen DBN stasie & hotel, hotel en hawe & tussen hawe en lughawe, vlug vanaf DBN na JHB, toerleier, sekere etes, veiligheid & sekuriteit.
Etes: Aandete, ontbyt & ligte middagete (op die trein), asook een aandete en twee ontbyte by die hotel is by die toerprys ingesluit. Die ander etes geniet u in Kaapstad en op die boot.
Nie ingesluit by die toerprys: Handdoeke op trein, bootvaart, fooitjies, persoonlike uitgawes. kaartjies vir enige vertonings op die boot & Omvattende Reisversekering.
Besprekings: Voltooi asb. die besprekingsvorm (een person per Besprekingsvorm) en stuur dit saam met die Betalingsbewys van u deposito aan JB Train Tours. U sal ‘n skriftelike bevestiging ontvang binne twee dae nadat u betaling op ons bankstate wys.
Treinroete: Johannesburg/Germiston/Heidelberg/Standerton/Newcastle/Ladysmith/Pietermaritzburg /Durban.
Verblyf in Durban: U oornag een nag in die Tropicana Hotel of soortgelyke hotel.
Verblyf op die trein: Passasiers word volgens u keuse in ‘n 4-bed kompartement of 2-bed koepee (Trans Natal Toeristeklastrein) of 2-bed kompartement of 1-bed koepee (Premier Classe trein) ingedeel. Die aantal beskikbare koepees is egter baie min.
Vlieg na JHB: U vlieg ekonomiese klas vanaf DBN na JHB. Enige veranderinge aan die vliegtuigkaartjie sal vir u eie sak wees. Bv: Vlieg later of naamsverandering.
Vertonings by Oppiwater Kunstefees: U doen al u besprekings self. Vir meer inligting klik hier www.oppiwater.co.za
Besprekings sluit sodra die trein vol is. Daar is uiteraard net ‘n beperkte aantal plekke op die trein beskikbaar. Verseker u plekke nou.
Bagasie: Elke passasier word toegelaat om een tas (maks. 20 kg), plus een handbagasie (maks. 7 kg) op toer te neem. (Hierdie is die maks. voorskrifte vir u vlug). Merk asb. u tas met u naam en kontakbesonderhede duidelik.
Paspoort: Onthou om u paspoort saam te bring. Dit word nie op die trein benodig nie, maar wel tydens die bootvaart.
Ons beveel aan u maak van die Gautrein gebruik tussen Pretoria en Johannesburg-stasie.
PS: We do business in English as well.
PS: We host train tours to various destinations, occasions, sporting events, festivals & happenings all over Southern Africa. Including holidays, sporting events, transfers to ship cruises, company events, etc. We are also agents for the luxurious Blue Train, Premier Classe & ‘Desert Express’ trains, as well as for Shosholoza Meyl.
Johannesburg Durban Dag 1 @ 18:40 – Perron 16 Dag 2 @ 10:00 – Perron 14
Durban Johannesburg Dag 8 @ TBF – DBN lughawe Dag 8 @ TBF – JHB lughawe
Vrydag – 13 April 2018
17:30 Premier Classe passasiers meld by die Premier Classe sitkamer aan
17:45 Toeristeklas passasiers meld aan by Ingangshekke na Platform 16, Johannesburg-stasie
18:40 Trein vertrek uit Jo’burg na Durban
Aandete op die trein (ingesluit by toerprys)
Oornag op die trein (beddegoed ingesluit by toerprys)
Saterdag – 14 April 2018
Ontbyt & ligte middagete op die trein (ingesluit by toerprys)
10:00 Trein arriveer in DBN
Busvervoer na Hotel – bagasie word gestoor indien kamers nie gereed
14:00 Boek in by Hotel
Aandete volgens u eie keuse (nie ingesluit by toerprys nie)
Oornag in hotel
Sondag – 15 April 2018
Ontbyt by hotel (ingesluit by toerprys)
Boek uit by hotel
10:00 Bus- of taxivervoer na DBN Hawe na boot (ingesluit by toerprys)
Boek in by boot
Geniet die vaart (15 – 20 April 2018)
Vrydag – 20 April 2018
Ontbyt op boot
Boek uit by boot
09:00 Bus of taxi vertrek na DBN lughawe (ingesluit by toerprys)
Boek in vir vlug by DBN lughawe
TBF Vlug vertrek na JHB
TBF Vlug arriveer JHB